open-index/open-wikipedia-markdown huggingface dataset:
Hate Me

**Hate Me** (בעברית: **שונא\ת אותי**) הוא סינגל שהוקלט על ידי הזמרת-יוצרת הבריטית אלי גולדינג, ביחד עם הראפר ג'וס וורלד, מתוך האלבום, Brightest Blue. השיר יצא לאור ב-26 ביוני 2019, על ידי חברת התקליטים פולידור רקורדס, כסינגל השלישי מתוך האלבום.

השיר הגיע למקום החמישי במצעד השירים של ניו זילנד.

## רקע וכתיבה
השיר נכתב על ידי אלי גולדינג, ג'וס וורלד, ג'ייסון אביגן, ג'ורדן ג'ונסון, מרקוס לומקס, סטפן ג'ונסון, אנדרו וואט ובריטני האזארד והופק על ידי ג'ייסון אביגן והמונסטרס & סטריינג'רז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-290 מיליון השמעות.

## וידאו קליפ
הווידאו קליפ הרשמי של השיר פורסם ב-17 ביולי 2019, בשידור חי והועלה לערוץ היוטיוב של אלי גולדינג. בקליפ, ניתן לראות את גולדינג מצלמת ומשחקת עם בובת וודו, תוך שניתן לראות את ג'וס וורלד שר ובו זמנית יוצא עשן רב מפיו . כמו כן, ניתן לראות את גולדינג רוכבת על סכין גדולה.

נכון לאפריל 2023, מונה הצפיות של הקליפ עומד על למעלה מ-137 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירי ג'וס וורלד
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי סטארה
קטגוריה:שירים שהופקו על ידי ג'ייסון אביגן
קטגוריה:שירים על בדידות
קטגוריה:שירים על כאב לב
קטגוריה:שירי פלטינה בממלכה המאוחדת
קטגוריה:סינגלים בהוצאת פולידור רקורדס
סופיה ויילי

**סופיה ויילי** (באנגלית: **Sofia Wylie**; נולדה ב-7 בינואר 2004) היא שחקנית ורקדנית אמריקאית.

## ביוגרפיה
ויילי נולדה בסקוטסדייל, אריזונה, להורים כריס ואיימי. יש לה אחות גדולה, איזבלה "בלה". ווילי רוקדת מאז שהייתה בת 5 ועסקה במשחק במרכזי הדרכה בהוליווד, קליפורניה. היא רבע קוריאנית מצד אביה.

ב-2019 ויילי חתמה על חוזה דוגמנות בסוכנות IMG models.

## קריירה
ויילי החלה את הקריירה שלה כרקדנית, והופיעה בתוכנית המציאות "*So You Think You Can Dance"* בשנת 2011 ו-2016 ובתוכנית המציאות "*[[America's Got Talent]]" כרקדנית* בשנת 2015. היא הופיעה בסיבוב ההופעות Purpose World Tour של ג'סטין ביבר. בשנת 2017 החלה את סדרת הרשת מבוססת הריקודים עם רקדני יוטה בזמן צילומי הסדרה אנדי. בשנת 2019 החלה את סדרת הריקודים *Dancing with Sofia Wylie*, סדרת ריקודים חינוכית ב-IGTV.

בשנת 2016 פורסם כי ויילי לוהקה לתפקידה המשמעותי הראשון בתפקיד באפי דריסקול, דמות ראשית ואחת החברות הטובות של אנדי בסדרת ערוץ דיסני אנדי. ווילי עשתה את הופעת הבכורה שלה בסרט קולנוע בתפקיד קורי ביילי בסרט האוסטרלי משנת 2019, "Back of the Net", שיצא לאקרנים באוסטרליה ושודר בערוץ דיסני בארצות הברית. ויילי הוציאה לאור את הסינגל הראשון שלה, "Side by Side", עבור *"Marvel Rising: Chasing Ghosts"* בינואר 2019. היא דיבבה את תפקידה של רירי ויליאמס בסרט האנימציה הטלוויזיוני, "M*arvel Rising: Heart of Iron*", ששודר בדיסני XD. היא חזרה על תפקידה עבור ""*Marvel Rising: Battle of the Bands"* ובעונה השלישית של ספיידרמן.

ב-15 בפברואר 2019 לוהקה ויילי לתפקיד ג'ינה פורטר בסדרה של דיסני+, "היי סקול מיוזיקל: המחזמר: הסדרה", שעלתה לאוויר באותו נובמבר. הסדרה שודרה במשך 4 עונות, עד לאוגוסט 2023. פורסם בחודש אוגוסט כי ויילי תככב בתפקיד מיה בסדרת הרשת "*Shook*" של ערוץ דיסני שעלתה בפלטפורמת היוטיוב בספטמבר.

במרץ 2019 השיקה ויילי חברת הפקות, AIFOS והיא עתידה לעבד את הרומן של ג'ני טורס סאנצ'ס, *"The Fall of Innocence",* כפרויקט הראשון שלה.

ב-19 באוקטובר 2022 עלתה לנטפליקס הסרט "בית הספר לטוב ולרע" בכיכובה.

באוגוסט 2025 יצא לאור הסרט "המפה שמובילה אליך" בהפקת אולפני אמזון, בו מגלמת ויילי את קוני.

בנובמבר 2024 לוהקה לסרט "רעד", עיבוד לרומן פנטזיה לנוער מאת מגי סטיווטר.

## פילמוגרפיה
### סרטים

### טלוויזיה

## דיסקוגרפיה

### סינגלים שיווקים

* 2019: "Side by Side"
* 2021: "1-2-3" (עם דארה רני וג'וליה לסטר)
* 2021: "A Dancer's Heart"

### השתתפות באלבומים

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:רקדניות אמריקאיות
קטגוריה:אמריקאים ילידי אריזונה
קטגוריה:ערוץ דיסני: שחקנים ומנחים
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
היכן החייל

"**היכן החייל**" הוא שיר שכתבה, הלחינה וביצעה אהובה עוזרי. השיר יצא לאור בשנת 1975.

## רקע
השיר היה לשיר הנושא של האלבום "היכן החייל". הוא שיר קינה של אם המצפה לקבל מכתבים מבנה החייל, אך הקשר ביניהם נותק. עוזרי סיפרה במשך שנים שהשיר נכתב על שכנתה ובנה החייל שנהרג במלחמה, אך לא פרסמה את שמו.

40 שנה לאחר כתיבתו נודע שהשיר נכתב על החייל , שהיה שכנה של עוזרי בשכונת כרם התימנים, ושנהרג במלחמת יום הכיפורים ב-18 באוקטובר 1973 סמוך לאגם המר, ונחשב תחילה כנעדר. הוא נהג לשלוח למשפחתו מכתב מן החזית באופן קבוע, אך משזרם המכתבים מצידו פסק, הבינו בני משפחתו שהרע מכל קרה.

השיר היה הראשון שהתפרסם מן המוזיקה המזרחית שעסק בנושא השכול.

הזמרת שרית חדד חידשה את השיר באלבום הופעה חיה בצרפת, 1996 ופעם נוספת בתוכנית ריח מנטה ,2005.

בשנת 2024 יצא ביצוע מחודש לשיר של תזמורת ירושלים מזרח ומערב בניצוחו של תום כהן עם זהבה בן, בהפקה של כאן גימל.

## קישורים חיצוניים
* 
* 
* לדף השיר באתר הספרייה הלאומית

## הערות שוליים

קטגוריה:שירי 1975
קטגוריה:שירי אהובה עוזרי
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירים על הצבא
קטגוריה:שירים על מוות
Make Me Proud

**Make Me Proud** (בעברית: **לעשות** **אותי גאה**) הוא סינגל שהוקלט על ידי הראפר הקנדי דרייק, בשיתוף הראפרית הטרינידדית ניקי מינאז'. השיר יצא לאור ב-16 באוקטובר 2011, על ידי חברות התקליטים יאנג מאני, קאש מאני וריפבליק רקורדס, כסינגל השלישי מתוך אלבום האולפן השני של דרייק, Take Care.

## רקע וכתיבה
השיר נכתב על ידי דרייק, ניקי מינאז', טי-מינוס וניקיל סתרם, והופק על ידי טי-מינוס. השיר הוא שיר היפ הופ המשלב בתוכו את סגנון הרית'ם אנד בלוז העכשווי. עם השיר הופיעה מינאז' במהלך סיבובי ההופעות "Pink Friday Tour" ו-"Pink Friday: Reloaded Tour".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-156 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דרייק
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירי R&B
אטואל דה בסאז'

**אטואל דה בסאז**' (בצרפתית: **Étoile de Bessèges**; בעברית: **כוכב של בסאז**') הוא מרוץ אופני כביש מקצועני, בקטעים וחלק מהסבב האירופי של ה-UCI, כשהוא בדרגה של 2.2. המרוץ נערך ברחבי בסאז', עיר ב-לנגדוק-רוסיון. הוא כולל חמישה קטעים ונוסד ב-1971.

## היסטוריה
המרוץ נוסד בשנת 1971 כשז'אן לוק מולינריס מנצח בו, אותו לוק מורלינריס הוא שיאן הניצחונות במרוץ, שגם שנה לאחר מכן ב-1972 הוא ניצח, ביחד עם ז'ו פלאנקרט (1998, 2000) וז'רום קופל (2012, 2016).

המרוץ נערך בתחילת פברואר, מה שהופך אותו לאחד ממרוצי הקטעים הראשונים בעונה ומרוץ הקטעים הראשון בעונה בצרפת, ואחד מכמה מרוצים שמובילים אל מרוץ הקטעים הגדול הראשון בצרפת, הפריז - ניס. המרוץ כולל חמישה קטעים, שרובם מישוריים אך עם לפחות קטע אחד גבעי. לעיתים כולל המרוץ גם קטע נגד השעון.

## מנצחים בשנים האחרונות

## קישורים חיצוניים

* 

## הערות שוליים

קטגוריה:צרפת: מרוצי אופניים
Elephunk

**Elephunk** הוא אלבום האולפן השלישי של הלהקה האמריקאית בלאק אייד פיז. האלבום יצא לאור ב-24 ביוני 2003 על ידי חברות התקליטים A&B ווויל.איי.אם מיוזיק גרופ. מתוך האלבום ארבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומים באנגלית
קטגוריה:אלבומי בלאק אייד פיז
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי יהלום בברזיל
אמן העם של ברית המועצות

**אמן העם של ברית המועצות** (ברוסית: **Народный артист СССР**) הוא תואר כבוד הגבוה ביותר אשר הוענק בברית המועצות לאמני במה מצטיינים שקיבלו הכרה כללית בפיתוח תיאטרון, מוזיקה, קולנוע וקרקס. אושר על פי צו של הוועד הפועל המרכזי של ברית המועצות № 47 מיום 6 בספטמבר 1936.

## היסטוריה
בשנת 1919 הקימה ממשלת רוסיה הסובייטית את תואר הכבוד "אמן העם של הרפובליקה". מאוחר יותר, תואר דומה הונהג החל משנת 1936 בברית המועצות והיה תואר הכבוד הגבוה ביותר במדינה, שהוקצה לאמנים מצטיינים. בין אמני העם הראשונים של רוסיה הסובייטית היו הזמרים פיודור שאליאפין ולאוניד סובינוב. אמן העם של הרפובליקות היה עשוי להיות מועמד להגיע מאוחר יותר לתואר אמן העם של ברית המועצות.

האמנים האחרונים שהוענק להם תואר "אמן העם של ברית המועצות" בדצמבר 1991 היו 11 אנשים.

בסך הכל הוענק תואר "אמן העם של ברית המועצות" ל־1,006 איש.

## ראו גם
* אמן העם
* אמן העם של הפדרציה הרוסית

## קישורים חיצוניים

* אתר על אמני העם של ברית המועצות
* אתר המוקדש לקברי אמני העם של ברית המועצות

## הערות שוליים

קטגוריה:תארים
קטגוריה:ברית המועצות: תרבות
קטגוריה:ברית המועצות: אותות ועיטורים אזרחיים
*
תחרות הזמר של האירוויזיון: סיפורה של Fire Saga

**תחרות הזמר של האירוויזיון: סיפורה של Fire Saga** (באנגלית: **Eurovision Song Contest: The Story of Fire Saga**) הוא סרט קומדיה-מוזיקלי אמריקאי, שביים דייוויד דובקין על פי תסריט מאת הרפר סטיל וויל פרל. בסרט מככבים פרל, רייצ'ל מקאדמס, פירס ברוסנן, דן סטיבנס ודמי לובאטו, והוא מספר על שני הזמרים האיסלנדים, לארס אריקסון וסיגריט אריקסדוטיר, שמקבלים את ההזדמנות לייצג את ארצם בתחרות הזמר של האירוויזיון בשנת 2020.

הסרט התעתד בתחילה לעלות לשידור במהלך מאי 2020, במקביל לאירוויזיון 2020. עם זאת, בעקבות התפרצות מגפת הקורונה, נדחתה עלייתו לשידור ל-26 ביוני 2020.

## תקציר העלילה
**לארס אריקסון** (ויל פרל) ו**סיגריט אריקסדוטיר** (רייצ'ל מקאדמס), הצמד המוזיקלי "פייר סאגה" מעיירה קטנה ונידחת באיסלנד, מקבלים הזדמנות של פעם בחיים לייצג את מדינתם בתחרות הזמר הגדולה בעולם - אירוויזיון 2020. התחרות היא ההזדמנות שלהם להוכיח שיש חלומות ששווה להילחם למענם, אך עם הגעתם אל התחרות עומדת החברות בין השניים למבחן.

## שחקנים ודמויות

### הופעות קמע
בסרט מופיעים בהופעת קמע מספר זמרות וזמרים שהשתתפו באירוויזיון בשנים האחרונות, בהם:
*  קונצ'יטה וורסט - נציגת אוסטריה וזוכת אירוויזיון 2014
*  ג'מאלה - נציגת אוקראינה וזוכת אירוויזיון 2016
*  אלינה נצ'אייבה - נציגת אסטוניה באירוויזיון 2018
*  נטע ברזילי - נציגת ישראל וזוכת אירוויזיון 2018
*  אנה אודובסקו - נציגת מולדובה באירוויזיון 2019
*  אלכסנדר ריבאק - נציג נורווגיה באירוויזיון 2018 וזוכה אירוויזיון 2009
*  סלבדור סובראל - נציג פורטוגל וזוכה אירוויזיון 2017
*  בילאל חסאני - נציג צרפת באירוויזיון 2019
*  ג'סי מטאדור - נציג צרפת באירוויזיון 2010
*  יון לונדוויק - נציג שוודיה באירוויזיון 2019
*  לורן - נציגת שוודיה וזוכת אירוויזיון 2012 ואירוויזיון 2023
*  מולי סאנדן - נציגת שוודיה לאירוויזיון הילדים 2006
*  פטרה נילסן - משתתפת מלודיפסטיבלן לשנת 2004

## הפקה
במאי 2018, לקראת הפקת סרט פוטנציאלי, השתתף ויל פרל בגמר תחרות האירוויזיון 2018 בליסבון, פורטוגל, במטרה לחקור דמויות ותרחישים אפשריים לעלילת הסרט. פרל גם דיבר מאחורי הקלעים עם מתמודדי האירוויזיון. ב-18 ביוני 2018 הוכרז שפרל יככב, יכתוב ויפיק סרט בהשראת תחרות הזמר של האירוויזיון, ושהסרט יופץ על ידי "נטפליקס".

במרץ 2019 חתם הבמאי דייוויד דובקין על חוזה לבימוי הסרט. במאי 2019, הצטרפה רייצ'ל מקאדמס לצוות השחקנים. מקאדמס ופרל נצפו בחזרות לתחרות האירוויזיון 2019 בתל אביב, ישראל. באוגוסט 2019 הצטרפו בין היתר פירס ברוסנן, דן סטיבנס ודמי לובאטו, לצילומים שהתחילו באדינבורו ובגלאזגו, בסקוטלנד ובאיסלנד. באוקטובר 2019 צולמו חלק מהסצנות בנמל התעופה גלאזגו. מקאדמס הצהירה כי התמזל מזלם לסיים את הצילומים באיסלנד מבלי לחוות פעילות וולקנית באזור הסמוך.

## מוזיקה
פסקול האלבום יצא לשוק ב-26 ביוני 2020, במקביל לעליית הסרט לשידור. "Volcano Man" היה השיר הראשון שפורסם מהאלבום, והוא מבוצע על ידי ויל פרל והזמרת השוודית מולי סאנדן (מקאדמס, שמופיעה בסרטון, עשתה ליפ-סינק לקול שירתה של סנדן).

## הפצה
הסרט עלה לשידור בשירות הזרמת המדיה "נטפליקס" ב-26 ביוני 2020.

## קישורים חיצוניים
* 

* 
**ביקורות**
* 
* 
* 

## הערות שוליים

קטגוריה:נטפליקס: סרטים
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
קטגוריה:סרטים על אירוויזיון
קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים משנת 2020
קטגוריה:סרטי 2020
הר אורוויל

ממוזער|הר אורוויל
**הר אורוויל** (באנגלית: **Mount Orville**) הוא פסגה גבוהה ברכס פיירווד'ר, באזור הדרומי ביותר של הרי סנט אליאס, במדינת אלסקה שבארצות הברית.

גובהה של הפסגה 3,199 מטרים מעל פני הים.

הפסגה ממוקמת בשטחו של הפארק הלאומי גליישר ביי (הפארק הוכרז על ידי אונסק"ו כשמורה ביוספרית בינלאומית ב-1986, וכאתר מורשת עולמית ב-1992).

אף כי הפסגה אינה גבוהה באופן יחסי להרים סביבה, בשל קרבתה לחוף הים, היא מתנשאת מעל סביבתה ובולטת בשל כך. הפסגה מתנשאת לגובה של 547 מטרים מעל סביבתה. היא ממוקמת 12 קילומטרים מחוף הים במפרץ ליטויה, שמדרום-מערב לפסגה.

## היסטוריה
### מקור השם

הפסגה היא הגבוהה בין שתי פסגות סמוכות, הר וילבר, ו**הר אורוויל** - שניהם נקראים על שמם של האחים רייט; ההרים נקראו על שמם, מאחר שהמצאת המטוס אפשרה את התפתחות אלסקה.

### הטיפוס על הפסגה

הראשונים שטיפסו לפסגת ההר היו סטיב קרול (Steve Carroll), פיליפ קאופמן (Philip Kauffman), ופטריק סימונס (Patrick Simmons) בשנת 1995. על אף שהשלושה היו מטפסי הרים בעלי ניסיון רב, הם קיפחו את חיים במפולת שלגים, בעת רדתם מהפסגה.

## לקריאה נוספת
* תיאור הטיפוס הראשון לפסגת ההר באתר "המועדון האלפיני האמריקאי" 

• Michael Joseph Oswald, **[https://books.google.co.il/books?id=EbmxDQAAQBAJ&pg=PA615&lpg=PA615&dq=%22Mount+Orville%22&source=bl&ots=KHV0GsoJ3P&sig=ACfU3U29QrSjCKhVM2m3nE4-ycOxMCyZ4w&hl=en&sa=X&ved=2ahUKEwjUhbmSxf_pAhWPjKQKHX38ATUQ6AEwEnoECBMQAQ#v=onepage&q=%22Mount%20Orville%22&f=false Your Guide to the National Parks: The Complete Guide to All 59 National Parks]**, P 615

## קישורים חיצוניים

* הר אורוויל באתר הרשמי של רשות הפארקים הלאומיים של ארצות הברית
* הר אורוויל באתר "אנציקלופדיית ההרים הקנדית"
* הר אורוויל באתר peakbagger
* תרשים הנוף הנשקף מהר אורוויל באתר peakvisor
* הר אורוויל באתר peakery (מרחקים לאתרים סמוכים)
* מפת אזור הר אורוויל
* 

## הערות שוליים

אורוויל
קטגוריה:האחים רייט
אורוויל
אורוויל
VIPER (רובר)

**VIPER** (Volatiles Investigating Polar Exploration Rover) הוא רובר ירחי של נאס"א שהיה אמור להיות משוגר לקוטב הדרומי של הירח בחודש נובמבר 2024. אולם ביולי 2024 הודיעה נאס"א על ביטול הפרויקט. מטרתו העיקרית של הרובה הייתה לחפש מים על הירח כדי לאפשר שהיה ממושכת של אנשים על הירח. הרובר הוא חלק מתוכנית ארטמיס של ארצות הברית שמטרתה להנחית בני אדם על הירח בשנת 2024.
נאס"א הקצתה 199.5 מיליון דולר לצורך בניית הרובר לחברת אסטרובוטיק (Astrobotic) מהעיר פיטסבורג שבמדינת פנסילבניה שבארצות הברית.

באוגוסט 2024 הודיעה נאס"א שתשקול ניסיון להציל את הפרויקט מביטול, באמצעות שיתוף של חברות מהשוק הפרטי.

## קישורים חיצוניים
* 

* אתר האינטרנט הרשמי של חברת אסטרובוטיק 
*  
*  
*  

## הערות שוליים

קטגוריה:משימות לחקר הירח
קטגוריה:רוברים
קטגוריה:נאס"א: מיזמים עתידיים
Lights

***Lights*** (בעברית: "**אורות**") הוא אלבום הבכורה של הזמרת-יוצרת האנגלייה אלי גולדינג. האלבום יצא לאור ב-26 בפברואר 2010, על ידי חברת התקליטים פולידור רקורדס. מתוך האלבום יצאו שישה סינגלים.

האלבום הגיע למקום הראשון במצעד האלבומים הבריטי.
## רקע והפקה
האלבום הופק על ידי פרד פאלקה, פרנקמוזיק, ליאם האווי, בן לובט ופרייסר סמית'. האלבום יצא מחדש בשנת 2011 בקנדה. בשנת 2020 יצא מחדש לרגל עשור להוצאתו המקורית ושמו שונה ל-"Lights 10".

איגוד תעשיית ההקלטות האמריקאי (RIAA) העניק לאלבום את תואר הפלטינה, על מכירות של למעלה ממיליון עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2010
קטגוריה:אלבומי אלי גולדינג
קטגוריה:אלבומים באנגלית
קטגוריה:אלבומים שהופקו על ידי ריצ'רד סטאנרד
קטגוריה:אלבומי פלטינה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אינטרסקופ רקורדס
קטגוריה:אלבומי חברת פולידור רקורדס
הר וילבר (אלסקה)

**הר וילבר** או **הר וילבור** (באנגלית: **Mount Wilbur**) הוא פסגה גבוהה ברכס פיירווד'ר, באזור הדרומי ביותר של הרי סנט אליאס, במדינת אלסקה שבארצות הברית.

גובהה של הפסגה 3,298 מטרים מעל פני הים.

הפסגה ממוקמת 22 קילומטרים דרומית-מזרחית מהר פיירווד'ר; 13 קילומטרים צפונית-מערבית להר קריון.

הפסגה ממוקמת בשטחו של הפארק הלאומי גליישר ביי.

אף כי הפסגה אינה גבוהה באופן יחסי להרים סביבה, בשל קרבתה לחוף הים, היא מתנשאת מעל סביבתה ובולטת בשל כך. הפסגה מתנשאת לגובה של 1,208 מטרים מעל סביבתה. היא ממוקמת 7 קילומטרים מחוף הים במפרץ ליטויה, שמדרום-מערב לפסגה.

## היסטוריה
### מקור השם

הפסגה היא הגבוהה בין שתי פסגות סמוכות, הר וילבור, והר אורוויל - שניהם נקראים על שמם של האחים רייט; ההרים נקראו על שמם, מאחר שהמצאת המטוס אפשרה את התפתחות אלסקה.

### הטיפוס על הפסגה

הראשונים שטיפסו לפסגת ההר היו ד. ג'ונס ( D. Jones), סי. גרהרט ( C. Gerhardt) ו- סי. מקיבן (C. McKibben) בשנת 1975.

## קישורים חיצוניים

* הר וילבר באתר הרשמי של רשות הפארקים הלאומיים של ארצות הברית
* הר וילבר באתר alaska.guide
* הר וילבר באתר "אנציקלופדיית ההרים הקנדית"
* תחזית מזג אוויר עדכנית ארוכת טווח עבור הר וילבר
* מפת אזור הר וילבר
* הר וילבר באתר peakery (מרחק לאתרים סמוכים)

## הערות שוליים

וילבר
קטגוריה:האחים רייט
וילבר
וילבר
קאתי אודונל

**קאתי אודונל** (באנגלית: **Cathy O'Donell**; 6 ביולי 1923 – 11 באפריל 1970) הייתה שחקנית קולנוע וטלוויזיה אמריקאית.

## קורות חיים
נולדה באלבמה בשם Ann Steely. היא החלה להתעניין במשחק בגיל 14 לאחר שצפתה במשחקה של ג'נט גיינור בסרט "כוכב נולד". היא למדה משחק באוניברסיטת אוקלהומה סיטי. בעת טיול להוליווד היא צדה את עינו של סוכן של סמואל גולדווין. היא נשלחה ללמוד משחק בניו יורק והופיעה בהצגת החיים עם אבא.

הופעתה הראשונה בקולנוע הייתה בשנת 1945 בתפקיד קטן בסרט Wonder Man. היא שינתה את שמה הפרטי לקאתי לפי שם הגיבורה באנקת גבהים ואת שם משפחתה לאודונל לפי בקשת סמואל גולדווין.

ב-1946 שיחקה בתפקיד הידוע ביותר שלה בסרט שנות חיינו היפות ביותר כווילמה, חברתו של הומר פאריש (הרולד ראסל), חייל החוזר ממלחמת העולם השנייה קטוע שתי ידיים. במשך ההפקה היא הכירה את המפיק רוברט ויילר, אחיו הגדול של במאי הסרט ויליאם ויילר שהיה גדול ממנה ב-22 שנים. הם נישאו ב-1948 ולמרות החששות החזיקו הנישואים עד מותה. לא היו להם ילדים.

ב-1948 השתתפה בסרט האפל "They Live by Night" בבימויו של ניקולאס ריי לצידו של פארלי גריינג'ר אתו שיחקה גם ב-"Side Street" בבימויו של אנתוני מאן.

ב-1950 שיחקה בסרט סיפור מיניבר כג'ודי, בתה של קיי מיניבר (גריר גרסון) וב-1951 שיחקה בסרט "סיפור בלשי" בבימויו של ויליאם ויילר לצידו של קירק דאגלס. ב-1955 שיחקה במערבון "האיש מלארמי" לצידו של ג'יימס סטיוארט.

סרטה האחרון היה בן חור בתפקיד תרצה, אחותו של בן חור (1959).

היא גם השתתפה בסדרות טלוויזיה. הסדרה האחרונה הייתה בוננזה (1964).

אודונל מתה מסרטן בגיל 46. בעלה מת תשעה חודשים אחריה.

## קישורים חיצוניים

* קאתי אודונל, באתר TCM
* ביוגרפיה של קאתי אודונל
* 

קטגוריה:אמריקאים ילידי אלבמה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אוקלהומה סיטי
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1970
קטגוריה:אמריקאים שנפטרו ב-1970
יחסי איראן–צ'ילה

**יחסי איראן–צ'ילה** הם יחסי החוץ בין '''הרפובליקה האסלאמית של איראן''' ובין '''הרפובליקה של צ'ילה''' .

## היסטוריה
יחסים דיפלומטיים בין הרפובליקה של צ'ילה לבין המדינה הנשגבת של פרס כוננו ב-30 במרץ 1903. יחסים אלו נותקו ב-16 באוגוסט 1980, בעקבות המהפכה האיראנית, אך חודשו בדצמבר 2015. השגריר הצ'יליאני הראשון בטהראן היה ארתורו יובאן, שאחרי ההפיכה ב-11 בספטמבר 1973 מילא את תפקיד שר הכרייה. ב-2 בנובמבר 1974 הוא הציג את מסמכי האמנה שלו לשאה מוחמד רזא פהלווי. בשנת 1976 הוא הוחלף על ידי פליפה גייגר שטהר. עד ניתוק היחסים הדיפלומטיים בידי איראן, רוב המאמצים לחזק את הקשרים הדיפלומטיים נעשו על ידי צ'ילה. במהלך השנים הללו שגריר איראן בבואנוס איירס היה מוסמך גם עבור צ'ילה. במהלך מלחמת איראן–עיראק הציע המשטר הצבאי נשק לרפובליקה האסלאמית, אך בשל מספר מקרים כמו גם סירוב ארצות הברית זה לא התממש.

## נציגויות דיפלומטיות
* צ'ילה מחזיקה באיראן שגרירות בטהראן.
* איראן הקימה מחזיקה בצ'ילה שגרירות בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הרשות הפלסטינית – צ'ילה

[שמאל|ממוזער|[מחמוד עבאס וסבסטיאן פיניירה בפגישה בארמון לה-מונדה, סנטיאגו, צ'ילה.]]
**יחסי הרשות הפלסטינית–צ'ילה** הם יחסי חוץ בין צ'ילה לרשות הפלסטינית. בצ'ילה קיימת קהילה פלסטינית המונה 450,000–500,000 הנחשבת לגדולה ביותר מחוץ לעולם הערבי. המספר המדויק של הפלסטינים אינו ידוע, כולל מספר הצאצאים, עקב הזרימות השונות לאורך ההיסטוריה.

ב-7 בינואר 2011 הכירה צ'ילה בפלסטין כמדינה "מלאה, חופשית וריבונית". ב-29 בנובמבר 2018 אסר הקונגרס הלאומי הצ'יליאני על כניסת מוצרים המיוצרים בהתנחלויות ישראליות.

## שגרירים פלסטינים בצ'ילה
* גריס אל-אטרש (جريس الأطرش; 1990–1992)
* חוסיין עבד אל-חלק (حسين عبد الخالق; 1992–2000)
* סברי עטייה (; 2000–2005) – בהמשך שגריר הרשות הפלסטינית באיטליה
* מאי אל-כיילה (; 2006–2013) – בהמשך שרת הבריאות של הרשות הפלסטינית
* עימאד אל-ג'דא (; 2014–2022) – קודם לכן נציג אש"ף והרשות הפלסטינית לכמה מדינות
* ורה באבון (2022–נוכחית) בעבר כיהנה בראשות עיריית בית לחם

## ראו גם
* פלסטינו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ראובן איילנד

**ראובן איילנד** (1923 – 2004) היה מנכ"ל משרד החקלאות, מנכ"ל ויושב ראש אגרקסקו.

## ביוגרפיה
איילנד גדל בסומבטהיי שבהונגריה. הוא עלה לארץ ישראל לבדו ב-1940, באוניית המעפילים ליברטאד. האונייה נתפסה על ידי הבריטים ואיילנד הושם במחנה המעצר בעתלית במשך 11 חודשים. רוב משפחתו שנותרה בהונגריה נספתה בשואה. הוא התנדב לצבא הבריטי ושירת בפלוגת מובילי המים 405 שפעלה בצפון אפריקה. לאחר המלחמה התחתן עם זהבה, בת מושב כפר הס, והתיישב במקום.

הוא היה פעיל בתנועת המושבים ובמרכז החקלאי. ב-1962 מונה לסמנכ"ל משרד החקלאות. ב-1967 יצא לשליחות בוונצואלה כרכז הסיוע החקלאי הישראלי בדרום-אמריקה. ב-1970 מונה למנכ"ל תנובה-אקספורט. ביוני 1974 מונה למנכ"ל משרד החקלאות תחת שר החקלאות אהרן אוזן. הוא סיים את תפקידו לאחר כינון ממשלת ישראל השמונה עשרה וכניסתו של אריאל שרון לתפקיד השר. שימש יו"ר המועצה לשיווק פרי הדר ויו"ר בפועל של אגרקסקו. בשנים 1979–1981 כיהן כמנכ"ל אגרקסקו.

בשנים 1986–1989 כיהן כיו"ר אגקרסקו, כיו"ר מועצת ההדרים וכיו"ר חברת התעופה ק.א.ל.. כמו כן כיהן כמנכ"ל חברת תל"ם, תנועה לתיעוש המושבים.

ב-2004 שם קץ לחייו בעקבות מחלה קשה, והובא למנוחות בבית העלמין האזורי בתל מונד. הוא הותיר אחריו שלושה ילדים, בהם בנו גיורא איילנד, אלוף בצה"ל והיועץ לביטחון לאומי.

## קישורים חיצוניים
* 

קטגוריה:מנכ"לי משרד החקלאות
קטגוריה:מתנדבי היישוב לצבא הבריטי
קטגוריה:פעילי מפלגת העבודה
קטגוריה:דירקטורים ישראלים
קטגוריה:מתאבדים ישראלים
קטגוריה:ישראלים ילידי הונגריה
קטגוריה:מנכ"לים ישראלים
קטגוריה:כפר הס: אישים
קטגוריה:עולים במלחמת העולם השנייה
קטגוריה:חיילי חיל הרגלים במלחמת ששת הימים
קטגוריה:אישים הקבורים בבית הקברות בתל מונד
קטגוריה:ישראלים שנולדו ב-1923
קטגוריה:ישראלים שנפטרו ב-2004
IPhone (שיר)

**iPhone** (מעוצב כ-**iPHONE**; בעברית: **[[אייפון]]**) הוא שיר שהוקלט על ידי הראפר האמריקאי דה-בייבי, ביחד עם הראפרית הטרינידדית ניקי מינאז', מתוך אלבום האולפן השני של דה-בייבי, Kirk.

## רקע וכתיבה
השיר נכתב על ידי ניקי מינאז' ודה-בייבי, והופק על ידי סט-אין-דה-קיטשן. השיר הוא בסגנון הטראפ, אשר מאפיין שירים נוספים מתוך האלבום בו הוא נכלל.

בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## וידאו קליפ
טרם פורסם הווידאו קליפ המלא של השיר. ב-27 בספטמבר, בסמוך לצאת האלבום המלא, העלה דה-בייבי לערוץ היוטיוב שלו את האודיו הרשמי של השיר, המציג בתוכו את עטיפתו של האלבום.

נכון ליוני 2020, מונה הצפיות של הקליפ עומד על כ-7 מיליון.

## ביקורת
מגזין HotNewHipHop  סקר את השיר בחיוב, באומרו כי "דה-בייבי וניקי מינאז' עובדים טוב יחד. שיתוף הפעולה הרשמי הראשון שלהם הוא להיט זיהומי שללא ספק יהיה בסיבוב כבד לשארית השנה", תוך שטען כי סגנון השיר מזכיר את סגנונה של מינאז' באלבומה השני, Pink Friday: Roman Reloaded משנת 2012. מגזין Vice סקר את השיר בחיוב אף הוא, באומרו כי השיר מזכיר את שירה של הזמרת ביונסה, "Irreplaceable" וכי השיר "נשאר נאמן למסיבת הטראפ המהנה של האלבום".

מגזין Complex פרסם דירוג לשירי דה-בייבי, תוך שדירג את השיר במקום ה-20, באומרו כי השיר הוא "התצוגה הטובה ביותר של פוטנציאל הקרוסאובר של הראפר. לצד אחת הווקאליסטיות הטובות בז'אנר, ניקי מינאז', הוא גונב את ההצגה".

## מיקומי שיא

## הערות שוליים

קטגוריה:שירי דה-בייבי
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:שירים שנכתבו על ידי ניקי מינאז'
קטגוריה:שירי מוזיקת טראפ
רכס פיירווד'ר

**רכס פיירווד'ר** (באנגלית: **Fairweather Range**) הוא שמו של רכס הרים הממוקם על הגבול בין מדינת אלסקה שבארצות הברית ופרובינציית קולומביה הבריטית שבקנדה.

## גאוגרפיה

הרכס הוא הרכס הדרומי ביותר בהרי סנט אליאס.

חלקו הצפוני של הרכס ממוקם בשטח הפארק הפרובינציאלי טאטשנשיני-אלסק, וחלקו הדרומי ממוקם בשטח הפארק הלאומי גליישר ביי (הפארק הוכרז על ידי אונסק"ו כשמורה ביוספרית בינלאומית ב-1986, וכאתר מורשת עולמית ב-1992)

שיא גובהו של הרכס (בהר פיירווד'ר) 4,671 מטרים מעל פני הים.

שטחו של הרכס 9,938.

אורכו של הרכס 141 קילומטרים (בכיוון צפון - דרום); ורוחבו של הרכס 148 קילומטרים (בכיוון מזרח - מערב).

### אתרים ברכס

ברכס מצויים הר פיירווד'ר (הנקודה הגבוהה ביותר בקולומביה הבריטית), הר קווינסי אדמס (שגובהו 4,150 מטרים מעל פני הים), הר לה פרוז, הר אורוויל, הר וילבר, והר קרילון.

ברכס נמצא שבר פיירווד'ר (Fairweather Fault), העתק חילוף גאולוגי פעיל המהווה חלק מהעתק המלכה שרלוט העתק זה הוא הגבול בין שני לוחות טקטוניים – הלוח הפסיפי והלוח הצפון-אמריקאי.

## היסטוריה
### גילוי הרכס

הרכס נצפה לראשונה בשנת 1778 על ידי קפטן ג'יימס קוק. הרכס נראה לאחר מספר ימים של מזג אוויר סוער ולכן נקרא "פיירווד'ר" (באנגלית: "מזג אוויר יפה").

### מקור השם

שמו של הרכס ניתן לו בשנת 1891, על ידי הסקר הגאודטי וסקר החופים של ארצות הברית (U.S. Coast and Geodetic Survey).

הרכס נקרא על שמו של ההר הגבוה ביותר בו, אשר כאמור נקרא על שם מזג האוויר שהיה בעת שגילו אותו.

## ראו גם
* רכסי אלסק - רכס הרים ממזרח לרכס פיירווד'ר
* רכס סנטניאל - רכס הרים מצפון מערב לרכס פיירווד'ר

## לקריאה נוספת

• edited by John B. Anderson, Gail Mowry Ashley, **[https://books.google.co.il/books?id=5AUpIaDqZU8C&pg=PA80&lpg=PA80&dq=%22Fairweather+Range%22&source=bl&ots=ePgkzTU_qh&sig=ACfU3U06m8UQu6ftlVLUw85jbG798cz0Ng&hl=en&sa=X&ved=2ahUKEwiSvKH__oTrAhWFShUIHT5QB584HhDoATAIegQIChAB#v=onepage&q=%22Fairweather%20Range%22&f=false Glacial Marine Sedimentation: Paleoclimatic Significance, Issue 261]**, P 80

## קישורים חיצוניים

* רכס פיירווד'ר באתר הסקר הגאולוגי של ארצות הברית
* רכס פיירווד'ר באתר "אנציקלופדיית ההרים הקנדית"
* רכס פיירווד'ר באתר peakbagger
* רכס פיירווד'ר באתר alaska.guide
* מזג האוויר הנוכחי ברכס פיירווד'ר
** תחזית מזג אוויר עדכנית ארוכת טווח עבור רכס פיירווד'ר
** סטטיסטיקות מזג אוויר עבור רכס פיירווד'ר

## הערות שוליים

קטגוריה:ערכים שבהם תבנית בריטניקה אינה מתאימה
פיירווד'ר
פיירווד'ר
פיירווד'ר
הר וילבר (מונטנה)

[שמאל|250px|ממוזער|משמאל לימין: [הר גולד (מונטנה)|הר גולד, נקודת גרינל והר וילבר. מבט מעל אגם סוויפטקרנט.]]
**הר וילבר** או **הר וילבור** (באנגלית: **Mount Wilbur**) הוא הר ברכס לואיס, במדינת מונטנה שבארצות הברית.

ההר ממוקם בשטח הפארק הלאומי גליישר.

גובהו של ההר 2,842 מטרים מעל פני הים; והוא ההר ה-99 בגובהו במונטנה.

צורתו של ההר פירמידלית, ולו שלושה מדרונות תלולים.

ההר מתנשא לגובה של 1,372 מטרים מעל פני אגם סוויפטקרנט.

ההר מהווה חלק מקו פרשת המים של אמריקה

## היסטוריה
### הטיפוס לפסגה

הטיפוס הראשון לפסגת ההר בוצע ב-20 באוגוסט 1923, על ידי נורמן קלייד (Norman Clyde).

הטיפוס הראשון לפסגה שנערך בחורף נערך בנובמבר 1969 על ידי ג'ים אנדרסון (Jim Anderson), פט קאליס (Pat Callis), יורג הופר (Jurg Hofer), מארק לויתן (Mark Levitan), ג'ים קנזלר (Jim Kanzler) ו-קפ פוגרב (Cep Pogrebe).

### מקור השם

שמו של ההר ניתן לו בשנת 1885 על ידי ג'י. בי. גרינל (G. B. Grinnell); גרינל היה אחד הפעילים שלחצו להקים את הפארק הלאומי גליישר.

ההר נקרא על שמו של אי. אר. וילבר (E. R. Wilbur), שותפו העסקי של גרינל בחברת הפרסום "פורסט אנד סטרים" (Forest and Stream Publishing Company).

## לקריאה נוספת

• Aaron Theisen, **[https://books.google.co.il/books?id=wsJcDwAAQBAJ&pg=PT184&lpg=PT184&dq=%22Mount+Wilbur%22+Montana&source=bl&ots=oGybu0pGcu&sig=ACfU3U3vIZTC4DDEfALm3jjBlZAtNVRcXg&hl=en&sa=X&ved=2ahUKEwj_pZOgzf_pAhWRtHEKHc7DCYY4FBDoATADegQICBAB#v=onepage&q=%22Mount%20Wilbur%22%20Montana&f=false Day Hiking: Glacier National Park & Western Montana]** 

## קישורים חיצוניים

* הר וילבר באתר "אנציקלופדיית ההרים הקנדית"
* הר וילבר באתר peakbagger
* מידע למטפסים על ההר באתר summitpost
* תרשים הנוף הנשקף מהר וילבור באתר peakvisor
* הר וילבר באתר peakery (מרחקים לאתרים סמוכים)
* מפת אזור הר וילבר
* מזג אוויר נוכחי מעודכן בהר וילבר
** תחזית מזג אוויר עדכנית ארוכת טווח עבור הר וילבר (לפי גבהים)
** תחזית מזג אוויר עדכנית ארוכת טווח עבור הר וילבר
** נתוני מזג אוויר היסטוריים וסטטיסטיקות מזג אוויר עבור הר וילבר
* תצלומי הר וילבר באתר hikingproject

## הערות שוליים

וילבר
וילבר
וילבר
דיאטת DASH

**דיאטת DASH** (ראשי תיבות ל-"Dietary Approaches to Stop Hypertension", קרי **"גישות תזונתיות להפחתת לחץ הדם"**) היא אורח חיים תזונתי למניעת ובקרת יתר לחץ דם.

בנוסף ליעילות של דיאטת DASH בהורדת לחץ הדם, היא גם נועדה לספק לציבור הכללי דפוסי אכילה מאוזנים יותר.

המאפיינים העיקריים של הדיאטה:
* הגבלת צריכת הנתרן. כדי למנוע יתר לחץ דם, צריכת הנתרן מוגבלת ל-2,300 מיליגרם ביום, לכל היותר.
* צריכה מוגברת של פירות, ירקות ודגנים מלאים.
* צריכה מתונה של מאכלי חלב דלי שומן.
* צריכה מועטה של דגים, עופות, אגוזים, ושעועית.
* צריכה מינימלית של סוכר, בשר אדום, ומזונות מטוגנים.

המכונים הלאומיים לבריאות החלו לקדם את דיאטת DASH באמצע שנות ה-90, והיא אחד משלושת דפוסי התזונה הבריאים שזכו להמלצת מחלקת הבריאות האמריקנית בשנים 2015–2020 (לצד התזונה הים תיכונית או ותזונה צמחונית).

עדויות מצביעות על כך שרכיבי תזונה בודדים כמו נתרן ואשלגן, אך גם דפוסי תזונה כמו דיאטת DASH, קשורים ישירות להפחתת לחץ הדם.  על פי מחקר מטא-אנליזה שהעריך את היעילות של דיאטת DASH בהפחתת לחץ הדם, נמצאה הפחתה משמעותית בלחץ הדם הסיסטולי והדיאסטולי בהשוואה לדיאטות ביקורת. המחקר מצביע על כך שאנשים עם צריכת נתרן גבוהה יותר וגיל צעיר יותר חוו ירידה בולטת יותר בלחץ הדם (כשהם מקפידים על דיאטת DASH), הדבר מדגיש את היתרונות הפוטנציאליים עבור אנשים עם מאפיינים אלה.

## ראו גם
* דיאטה ים תיכונית
* דיאטה

## קישורים חיצוניים

* אירה שולמן, דיאטת דש: לא רק להורדת לחץ הדם, אתר "כללית", 17 בינואר 2021

## הערות שוליים

DASH
קטגוריה:ארצות הברית: בריאות ורפואה
יחסי טורקיה–צ'ילה

[ממוזער|נשיא טורקיה [רג'פ טאיפ ארדואן ונשיא צ'ילה סבסטיאן פיניירה]]
**יחסי טורקיה–צ'ילה** הם יחסי החוץ בין צ'ילה לטורקיה. צ'ילה הייתה המדינה הראשונה באמריקה הלטינית שהכירה בטורקיה בהסכם הידידות, ב-30 בינואר 1926. בסנטיאגו ניתן למצוא את כיכר הרפובליקה הטורקית, מכללת אטאטורק ואת אנדרטת אטאטורק.

## היסטוריה
בשנת 1930 נפתחה שגרירות טורקיה בצ'ילה, כאשר הטורקים גמלו תודה לצ'יליאנים על ההכרה הרשמית בארצם בשנת 1926. השגרירות הצ'יליאנית בטורקיה נפתחה בשנת 1941.

בנוסף, בטורקיה קיימת כיכר צ'ילה באנקרה שנחנכה ב-18 בספטמבר 1970 ובה מצבת זיכרון לברנרדו או'היגינס. כיכר פבלו נרודה בטורקיה נחנכה בשנת 2007.

באפריל 1995 ערך סוליימאן דמירל, נשיא טורקיה דאז את הביקור הרשמי הראשון ברמת ראש המדינה בצ'ילה, וביקר בסנטיאגו ובוולפראיסו. בפגישתו הדו-צדדית, הוא הזמין את הנשיא אדוארדו פריי רואיס-טאגלה לבקר בטורקיה, כפי שנהוג בתקן בפרוטוקול. הביקור לא התרחש עד ביקורו של ריקארדו לאגוס, שביקר באנקרה ובאיסטנבול בשנת 2004. מצדו, ראש ממשלת טורקיה, רג'פ טייפ ארדואן, ביקר בצ'ילה בשנת 2010, ביקור שהופסק בפתאומיות בגלל ההשתלטות הישראלית על משט המרמרה. נשיא צ'ילה, סבסטיאן פיניירה גם ערך ביקור רשמי בטורקיה בשנת 2012 ובזמן שהותו באיסטנבול הוכרז על ידי אוניברסיטת איסטנבול כדוקטור של כבוד.

נשיאת צ'ילה, מישל בצ'לט, ביקרה אף היא בטורקיה כשהייתה שרת ההגנה בממשלת לגוס.

## יחסי כלכלה
למאזן הסחר בין צ'ילה לטורקיה יש יתרון ברור לטובת צ'ילה. מידע ממשרד החוץ הצ'יליאני מצביע על כך כי במהלך שנת 2005 היצוא לטורקיה הסתכם ב-261.4 מיליון דולר, מה שאומר צמיחה של 89.14% בהשוואה לשנה הקודמת. בשיעור היבוא מטורקיה נרשמה עלייה של 10.86% ביחס לאותה שנה והגיע ל-31.8 מיליון דולר. המאזן המסחרי בין שתי המדינות הגיע ל-293.3 מיליון דולר, והיה חיובי במידה רבה לצ'ילה.

### הסכם סחר חופשי
משא ומתן להסכם סחר חופשי בין צ'ילה לטורקיה החל בראשית שנות האלפיים. לאחר מספר סבבי שיחות על נוסח טיוטת ההסכם באנקרה, סנטיאגו ואיסטנבול, נחתמה האמנה ב-14 ביולי 2009, והוא נכנס לתוקף ב-1 במרץ 2011. זה איפשר ביטול משמעותי של מכסים בסחר דו צדדי.

## טורקים בצ'ילה
על פי תוכנית טלוויזיה שכותרתה 5N1K (CNN Turk), כ-1,000 אזרחים טורקים מתגוררים בצ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תזונה מבוססת צמחים

ממוזער|תזונה מבוססת צמחים
**תזונה מבוססת צמחים** (באנגלית: **Plant-based diet**) היא תזונה המורכבת ברובה או כולה ממזונות שמקורם בצמחים, כולל ירקות, דגנים, אגוזים, זרעים, קטניות ופירות, ועם מעט מאוד או בלי שום מוצרים מהחי. תזונה מבוססת צמחים אינה בהכרח תזונה צמחונית. השימוש בביטוי "תזונה מבוססת צמחים" השתנה לאורך השנים, וניתן כיום למצוא דוגמאות לביטוי "תזונה מבוססת צמחים" הן כאשר מתייחסים לתזונה טבעונית שאינה מכילה מוצרים מהחי, הן תזונה צמחונית שעשויה לכלול חלב או ביצים אך ללא בשרים, והן לדפוסי תזונה הכוללים כמויות משתנות של מוצרים מהחי, למשל תזונה צמחונית למחצה הכוללת כמויות קטנות יחסית של בשר. האקדמיה האמריקנית לתזונה ודיאטה פרסמה הצהרת עמדה בה נטען שתזונה מבוססת צמחים מתוכננת היטב מסייעת לשמור על הבריאות וכי דפוסי תזונה זה מתאים לאנשים בכל שלבי החיים - כולל לנשים בהריון, לנשים שמניקות, לילדים, לאנשים מבוגרים ולספורטאים.

לפי הערכה אחת נכון לתחילת המאה ה-21 יש כ-4 מיליארד אנשים בעולם אשר חיים בעיקר על תזונה מבוססת צמחים, על אף שחלק עושים זאת כתוצאה ממגבלות הנגרמות ממחסור ביבולים, במים שתייה, ובמשאבי אנרגיה. נכון לשנת 2019 הצריכה של תחליפי בשר על בסיס צמחים באירופה עמדה על כ-40% מסך הצריכה של תחליפי בשר על בסיס צמחים בשוק העולמי, והצפי של המכירות עבור תחליפי בשר על בסיס צמחים באירופה אמור לגדול ב-60% עד 2025, בעיקר כתוצאה מהחששות ההולכות וגוברות לבריאות, הביטחון התזונתי, ורווחת בעלי חיים. ב-2019 השוק הקמעונאי של מזון מבוסס צמחים בארצות הברית גדל פי שמונה משיעור הצמיחה של השוק הקומעונאי של יתר המזונות.

על פי הערכות של קמעונאית המזון האמריקאית Cargill מיוני 2021, מוצרי בשר צמחי יגיעו ל -10% מנתח שוק המזון בתוך 3-4 שנים. בהתאם לכך, החברה החלה להשקיע בפיתוח מגוון סוגים של חלבון מן הצומח, השיקה מוצר צמחי דמוי בשר עוף ומוצר נוסף דמוי צדפות .

## טרמינולוגיה
השימוש במונח "דיאטה מבוססת צמחים" עשוי כיום להתייחס לכל אחד מדפוסי התזונה הבאים:
* טבעונות - תזונה המבוססת על צריכת ירקות, קטניות, פירות, דגנים, אגוזים וזרעים, אך ללא מוצרים מהחי
* צמחונות - תזונה המבוססת על צריכת ירקות, קטניות, פירות, דגנים, אגוזים, ועשויה לכלול גם ביצים וחלב, אך איננה כוללת בשר.
** צמחונות אובו-לקטו - סוג של צמחונות המתאפיין בצריכת כמה מוצרים מהחי, כמו ביצים וחלב.
** אובו-צמחונות - סוג של צמחונות המאפשרת צריכת ביצים אבל לא מוצרי חלב.
** לקטו-צמחונות - סוג של צמחונות המאפשרת צריכת מוצרי חלב אך לא צריכת ביצים.
* פלקסיטריאניזם - אורח חיים תזונתי הכרוך בעיקר באכילת מאכלים צמחוניים כאשר בשרים ודגים נאכלים בכמויות מוגבלות.
** תזונה מקרוביוטית - תזונה צמחונית למחצה הכוללת צריכה של דגנים מלאים, ירקות, שעועית, מרק מיסו, ירקות ים, ומזון אשר מעובד באופן מסורתי או באופן טבעי, עם או בלי פירות ים ומוצרים מהחי.
** פסקטריאניזם - תזונה צמחונית למחצה הכוללת צריכה של ביצים, חלב, דגים ופירות ים.

## הערות שוליים

קטגוריה:דיאטות
יחסי יפן – סרי לנקה

**יחסי יפן–סרי לנקה** (ביפנית: **日本とスリランカの関係**, בסינהלית: **ජපාන-ශ්‍රී ලංකා සබඳතා**) הם היחסים הדיפלומטיים בין **[[יפן]]** לבין **[[סרי לנקה|הרפובליקה הדמוקרטית הסוציאליסטית של סרי לנקה]]**. שתי המדינות כוננו יחסים דיפלומטיים רשמיים בשנת 1952, כארבע שנים לאחר שסרי לנקה קיבלה עצמאות מהממלכה המאוחדת.

על פי סקר שנערך בשנת 2005 על ידי ה-BBC, כ-50% מאוכלוסיית סרי לנקה רואים את השפעתה של יפן בסרי לנקה באופן חיובי, בעוד ש-4% מביעים דעה שלילית.

יפן מהווה כמקור מרכזי להלוואות בריבית נמוכה לסרי לנקה.

## מלחמת העולם השנייה

ב-5 באפריל 1942, פשטה האימפריה היפנית פשיטה אווירית על העיר קולומבו. כמה ימים לאחר התקיפה, הותקפה גם העיר טרינקומלי. תקיפות אלה בוצעו כדי לפגוע להחליש את הצי המזרחי הבריטי באוקיינוס ההודי. הטינה לאירופאים בקרב הסינהלים גברה, והם הובילו מרידות כנגד הצבא הבריטי והשיגו תמיכה עממית בשביל ניצחון גרמני או יפני. ג'וניוס ג'אייווארדנה ודודלי סננאייק, קיימו שיחות סודיות עם היפנים במטרה להדיח את הממשל הבריטי בסרי לנקה. ג'אייווארדנה היה למנהיגים אשר השתתפו בוועידת סן פרנסיסקו.

## יחסים כלכליים
בשנת 1997, סרי לנקה הפכה לחברה בארגון "BIMSTEC", ארגון שמטרתו להגדיל את הסחר בקרב מדינות מפרץ בנגל, הכולל את בהוטן, הודו, נפאל, תאילנד ומיאנמר. הארגון בוחן חתימת הסכם סחר חופשי עם יפן כדי לשפר את הסחר המשותף, שהולך ומצטמצם מאז שנת 2000. משנת 2000 עד שנת 2007, רק 2.4% מכלל הייצוא של סרי לנקה היה ליפן. הייצוא הסינהלי ליפן כלל בעיקר תה, גומי, דגים ואבנים יקרות. עד שנת 2007 יפן הייתה לתורמת הגדולה ביותר של סרי לנקה.

נכון לשנת 2018, שוויו של הייצוא היפני לסרי לנקה עמד על 138.1 מיליארד ין, וכלל בעיקר מכונות, רכבים, סיבים אופטיים, ציוד לרכב ומוצרים פלסטיים. באותה השנה, שוויו של הייבוא היפני מסרי לנקה עמד על 30.2 מיליארד ין, וכלל בעיקר תה ודגים.

## יחסים צבאיים
יפן תרמה ספינות סיור לחיל הים של סרי לנקה כדי לשפר את המערכת הימית של המדינה.

יפן וסרי לנקה קיימו תערוכות צבאיות משותפות.

## יחסי תרבות
דרמות הטלוויזיה היפניות היו פופולריות בסרי לנקה. אחת מהדרמות הטלוויזיוניות היפניות הבולטות ביותר בסרי לנקה הייתה הסדרה "אושין" אשר זכתה לאחוזי רייטינג גבוהים. בסוף שנות ה-80 של המאה ה-20 החלו לשדר בסרי לנקה סדרות אנימה.
ב-7 באוקטובר 2016, ערוץ הבידור היפני "WakuWaku Japan" המכוון צופים במדינות אחרות באסיה, החל לשדר גם בסרי לנקה.

בשנת 2011 100,000 תיירים יפנים נפשו בסרי לנקה.

## אוכלוסייה משותפת
על פי הלשכה היפנית המרכזית לסטטיסטיקה, בשנת 2018 התגוררו בסרי לנקה 804 אזרחים יפנים. לעומת זאת, ביולי 2019 התגוררו ביפן 26,229 אזרחי סרי לנקה.

## נציגויות דיפלומטיות
* יפן מיוצגת בסרי לנקה בדרג השגרירות באמצעות שגרירות רשמית שהיא מחזיקה בקולומבו, בירת המדינה.
* סרי לנקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–סרי לנקה, באתר משרד החוץ היפני
* יחסי יפן–סרי לנקה, באתר השגרירות של סרי לנקה ביפן

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברזיל–טורקיה

**יחסי ברזיל–טורקיה** הם יחסי החוץ בין ברזיל לטורקיה. לקשר בין המדינות יש שורשים שקדמו להקמתה של הרפובליקה הטורקית המודרנית בשנת 1923.

ברזיל מחזיקה שגרירות באנקרה ואילו טורקיה מחזיקה בברזיל שגרירות בברסיליה וקונסוליה כללית בסאו פאולו. שתי המדינות חברות מלאות בארגון הסחר העולמי.

## יחסים מוקדמים
האימפריה הברזילאית הייתה המדינה השנייה ביבשת אמריקה (אחרי ארצות הברית) שניהלה יחסי אמנה עם האימפריה העות'מאנית (קודמתה של טורקיה המודרנית). ב-5 בפברואר 1858 חתמו שתי האימפריות על חוזה מסחר וניווט, שכלל 11 סעיפים והיו דומים באופיים לשאר הקפיטולציות העות'מאניות למעצמות הנוצריות. ברזיל הקימה ארבע קונסוליות באימפריה העות'מאנית: בקהיר, יפו, צור וטנטא. לעות'מאנים היו שתי קונסוליות בברזיל: בריו דה ז'ניירו ובסאו פאולו. אף על פי שברזיל ניסתה אחרי 1909 להקים קונסוליות בקונסטנטינופול (איסטנבול) וביירות, היא לא הצליחה לעשות זאת מכיוון שהעות'מאנים לא אפשרו זאת ולא הייתה הסכמה לגבי הדדיות הקונסולרית. כתוצאה מפתיחת היחסים הדיפלומטיים היגרו למעלה מ-100,000 נתינים עות'מאנים, בעיקר מסוריה, לברזיל, לעיתים קרובות כדי לעבוד במטעי הקפה. כעשרים עיתונים ערבים פורסמו בברזיל עבור אוכלוסיית הגולים העות'מאנית מסוף המאה ה-19 ואילך. אלה נקטו בדרך כלל עמדה אנטי-עות'מאנית, והכבידו על יחסי המדינות.

ברזיל הכירה רשמית בטורקיה בשנת 1926. ברזיל וטורקיה חתמו על אמנת ידידות חדשה ב-8 בספטמבר 1927. בשנת 1930 שתי המדינות פתחו את שגרירויותיהן בהתאמה ובשנת 1933 חתמו על הסכם סחר.

## אירועים אחרונים
[ממוזער| נשיאת ברזיל [דילמה רוסף ונשיא טורקיה רג'פ טאיפ ארדואן, 4 בנובמבר 2011]]
בשנת 2003 שר שר ההגנה של טורקיה, ווידי גונול, ערך ביקור רשמי בברזיל ונפגש עם שר ההגנה הברזילאי ז'וזה ויגאס פילו. הצדדים חתמו על הסכם לשיתוף פעולה בענייני ביטחון ב-14 באוגוסט 2003. אולם ההסכם נכנס לתוקף רק בשנת 2007.

בשנת 2006 ערך שר החוץ של טורקיה עבדוללה גול ביקור רשמי בברזיל.

בשנת 2009 ביקר בטורקיה נשיא ברזיל, לואיז אינסיו דה סילבה.

בשנת 2012 הגיע שר ההגנה הטורקי איסאם ילדיז לברזיל לפגוש את שר ההגנה הברזילאי דאז, צלזו אמורים. הדיון בין השניים היה סביב ייצור ציוד צבאי. במהלך הביקור נחתם מכתב כוונה בין שניים שעסק בהחלפת החוויות בתחום הצבאי.

במאי 2010 חתמו ברזיל וטורקיה על הסכם משולש עם איראן שנועד לפתור חלקית את המשבר הדיפלומטי סביב תוכנית הגרעין של איראן.

בשנת 2013 קבעו ברזיל וטורקיה הסכם ויזה, אשר ביטל את הדרישה לוויזות כניסה למבקרים תיירים עבור שהות שלא יותר משלושה חודשים. עם זאת, מתמודדים עם מעמד אחר כמו סטודנטים, עובדים חוקיים ומבקרים ארוכי טווח יצטרכו לקבל אשרות עם כניסתם.

היחסים בין המדינות מתוחים החל מיוני 2015, אז הכירה ברזיל ברצח העם הארמני. טורקיה החזירה את השגריר שלה מברזיל זמן קצר אחר כך.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תמיכת מודול ליבה דינמי

**תמיכת מודול ליבה דינמי** (באנגלית: **Dynamic Kernel Module Support**; בראשי תיבות: **DKMS**) הוא תוכנה או שלד תוכנה, אשר מאפשר יצירת מודול ליבה נטען בלינוקס שמקורו הוא מחוץ לקוד המקור. מודולים אלו אמורים להיטען כל פעם מחדש בעת התקנת ליבת לינוקס חדשה.

## היסטוריה
DKMS נוצר במקור על ידי דל על מנת "להקל על דל להפיץ טלאי תוכנה ללקוחות באופן מבוקר".

## תוכנה
יתרון של ה-DKMS הוא שכל המודולים במסגרתו מהודרים מחדש אוטומטית בעת התקנת ליבה חדשה, דבר אשר מאפשר תמיכה במכשירים שונים מעבר למכשירים הנתמכים באופן כללי על ידי ליבת הלינוקס, גם לאחר שדרוג הליבה. יתרון נוסף הוא שאין צורך בהידור ידני נוסף או בחבילות תוכנה נוספות מהיצרן.

DKMS תומך הן במנהל החבילות RPM והן ב-deb ומצוי בהפצות לינוקס רבות דוגמת אובונטו, פדורה, Arch Linux וכדומה.

## קישורים חיצוניים
* 
* דף הפיתוח של DKMS באתר GitHub

## הערות שוליים

קטגוריה:לינוקס
קטגוריה:תוכנות שהושקו ב-2003
Only (שיר של ניקי מינאז')

**Only** (בעברית: **יחיד**) הוא סינגל שהוקלט על ידי הראפרית הטרינידדית האמריקאית ניקי מינאז', ביחד עם הראפר הקנדי דרייק והראפרים האמריקאים ליל ויין וכריס בראון, מתוך אלבומה שלישי, The Pinkprint. השיר יצא לאור ב-28 באוקטובר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני. האמנים עזרו בכתיבת השיר יחד עם ד"ר לוק. "Only" הוא שיר היפ הופ אשר מכיל הפקת "קרח" ומשדר "באופן מבשר רעות" מילות שיר המתארות מטאפורות עם מילות גנאי.

"Only" הרוויח את המקום ה-12 במצעד האמריקאי בילבורד הוט 100, והגיע למקום הראשון במצעד שירי ה-R&B\היפ הופ, מה שהופך את השיר הרביעי של ניקי אשר כובש את ראש המצעד האחרון, והופך אותה יתר על כן לאמנית הראשונה שעושה זאת. השיר קיבל את התואר פלטינה משולשת על ידי RIAA. השיר קיבל מועמדות עבור "השיר הראפ המלודי הטוב ביותר" בטקס פרסי הגראמי ה-58.

כמו כן, הקליפ לשיר והקליפ המילים של השיר שניהם יצאו לאור על מנת לקדם את השיר. הקליפ המילים של השיר יצא לאור בנובמבר 2014, הוקרן בבכורה לקראת יום השנה ה-25 לנפילת חומת ברלין, יחד עם תצוגות של דגלי נאצים, ועבודת האומנות של לני ריפנשטאהל. היו תגובות חריפות מאוד מצד קהל המעריצים, והאוהדים, וכינו את הקליפ המילים של השיר אנטישמי וחסר רגישות, אם כי ניקי מינאז' ציינה שהיא לא הייתה מעורבת בהפקת הקליפ המילים של השיר ומסרה בתגובה שהיא מתחרטת שלא פיקחה על זה לפני שהסרטון פורסם ביוטיוב. הקליפ המלווה לשיר, יצא לאור כחודש לאחר פרסום קליפ המילים לשיר, ובוים על ידי האנה לוקס דייוויס והוקרן בבכורה בתאריך 12 בדצמבר 2014.

## רקע וכתיבה
השיר נכתב על ידי ניקי מינאז', דרייק, ליל ויין, רוק סיטי, דוקטור לוק וקירקט, הולחן על ידי דרייק והופק על ידי דוקטור לוק וסירקט. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-315 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי דרייק
קטגוריה:שירי ליל ויין
קטגוריה:שירי כריס בראון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי האנה לוקס דייוויס
יחסי טורקיה–תימן

**יחסי טורקיה–תימן** (בטורקית: **Türkiye-Yemen ilişkileri**, בערבית: **العلاقات اليمنية التركية**) הם הקשרים ההיסטוריים הארוכים והעמוקים בין **[[טורקיה|הרפובליקה הטורקית]]** ובין **[[תימן|הרפובליקה התימנית]]**, אשר משתרעים מתקופת האימפריה העות'מאנית לעידן המודרני. עם זאת, מערכת היחסים ביניהם מורכבת בעיקר הן עם הכיבוש העות'מאני והן עם המרד התימני נגד הטורקים. לטורקיה יש שגרירות בצנעא, אך היא נסגרה בשנת 2015, לאחר פרוץ מלחמת האזרחים התימנית. לתימן שגרירות באנקרה.

## היסטוריה
### תימן תחת האימפריה העות'מאנית
העות'מאנים החלו את התרחבותם בערביה במהלך המאה ה-16 והגיעו לשיא ההתפשטות שלהם על ידי כניסה לתימן. לאחר מספר עימותים בין הטורקים לזיידים, כבשו העות'מאנים למעשה את תימן והכניסו אותה לשליטתם. עם זאת, עד מהרה פרץ אי-שקט אנטי-עות'מאני בתימן והעות'מאנים גורשו מהארץ מאה שנה לאחר מכן. עם זאת, המלחמה נמשכה כאשר אל-מועיאד מוחמד, שגירש את הטורקים, הוביל צבא לכבוש את מכה. משלחתו הייתה אסון מוחלט כאשר העות'מאנים הביסו את הזיידים בעיר. עם זאת, לאחר המלחמה, העות'מאנים לא חזרו לתימן במשך שתי מאות שנים.

אולם במאה ה-19, העות'מאנים הצליחו לחזור לתימן, ובשל חוסר אמינותם של הזיידים, העות'מאנים הצליחו להכניס את תימן לתחומם במשך מאה נוספת. עם זאת, שחיתות נרחבת ומרידות מתמשכות נגד הטורקים על ידי שבטי תימן גרמו נזק כלכלי עבור האימפריה העות'מאנית. עם זאת, העות'מאנים הצליחו לשמור על תימן עד תום מלחמת העולם הראשונה.

### תימן המודרנית
היחסים של הרפובליקה הטורקית עם צפון תימן ודרום תימן היו מעטים, מכיוון שטורקיה דאגה יותר לשכנותיה. היחסים המודרניים שלהם עם תימן החלו רק בשנת 1990, אז התאחדו שני התימנים כמדינה אחת. במהלך מלחמת האזרחים בתימן בשנת 1994, טורקיה הוצגה כנייטרלית ואף ניסתה להסדיר את השלום ביניהם. לאחר מכן, היחסים בין תימן לטורקיה הוזנחו בגלל סכסוכים פנימיים בתוך תימן וחוסר עניין מטורקיה לתימן.

### מלחמת האזרחים התימנית בשנת 2015
בסכסוך תימן נקטה טורקיה בתחילה בעמדה ממשלתית פרו-תימנית, ותמכה בממשלת תימן נגד החות'ים, אך לא ביצעה שום התערבות צבאית רצינית נגד החות'ים. בשנת 2018 הביעה טורקיה דאגה והזהירה מפני התערבות איחוד האמירויות בסוקוטרה. בשנת 2019 שיבח שר החוץ התימני, ח'אלד אל-ימני, את היחסים עם טורקיה כעמוקים והיסטוריים.

## הערות שוליים

קטגוריה:ערכים ללא קטגוריות פיזיות - יחסי חוץ
אנעים זמירות (ניגון)

**"אנעים זמירות"** הוא ניגון דבקות מניגוני חב"ד, אחד הניגונים שלימד הרבי מלובביץ'. הניגון נפוץ גם מחוץ לחסידות חב"ד, מושר בקהילות שונות וזכה לביצועים רבים.

## אודות הניגון
מילות הניגון הם משיר הכבוד, המתפרש שגם לאחר שאדם עוזב את הקדושה הוא צריך להיות קשור לקדושה, לאלקות.

הרבי מלובביץ' לימד את הניגון בשמחת תורה ה'תשכ"ב (1961) מאז הניגון היה מושר בחצרו רבות. תפילת שיר הכבוד לא נכללה בסידור אדמו"ר הזקן ולפיכך אינה נאמרת בחב"ד, אך הניגון מושר בעת התוועדות ובהזדמנויות נוספות. קודם שלימד הרב שניאורסון את הניגון, היו חסידים מהעיר ניקולייב, עיר הולדתו של הרבי, שהכירו את הניגון.

לדברי הרב שניאורסון, מאחורי הניגון עומד סיפור, על חסיד פולני ששר אותו במהלך יום הכיפורים בבית הכנסת של העיירה; בעת שחש תחושה עילאית ולא הרגיש בסביבתו, עד ששכח לשבור את הצום בצאתו. במוצאי יום כיפור נכנסו אנשי הקהילה לבית הכנסת ומצאו את האיש ועודנו שר את הניגון בדבקות.

בהזדמנות אחרת סיפר את הרקע לכך, אשר אותו אדם עשה מעשה אצילי כשתרם את רוב רכושו לאישה ענייה שבעלה שקע בחובות לפריץ. לאחר שתרם את הסכום הוא נאלץ למכור את ביתו ונכסיו, ותוך מספר שבועות נפטר האדם שפדה. אותו אדם התגלה בחלומו כצדיק נסתר והבטיח לו כי הוא ישוב לעשירותו, אך התורם ביקש לותר על העשירות לטובת הרגשת גן עדן ביום הכיפורים. כאשר הוא חש את התחושה העילאית, הושר על ידו ניגון זה. מסורת אחרת טוענת שהשיר הולחן על ידי המלחין החב"די אברהם חריטונוב מניקולייב, ויש משערים שממנו הגיע השיר לאותו חסיד פולין.

הניגון מופיע בספר הניגונים - חב"ד ניגון מספר רכ"ג (233).

## עיבודים מוזקליים וביצועים
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח ב-1969 הופיע השיר באלבומו של יהורם גאון "שירי שבת", ב-1995 הופיע באלבום "ניגוני הרבי" של אבי פיאמנטה. ב-2002, באלבום אבינו מלכנו של אברהם פריד. ב-2004 באלבום "שאמיל" של יוני שלמה. ב־2006 באלבום לחיים טיש - שבת קודש 2. ב-2008 באלבום "קול דודי" בעיבוד לפסנתר של ישראל אדלסון. ב-2011 באלבום "עתיקא קדישא" של יצחק מאיר ובאלבום "כיסופים" של מרדכי בן-דוד. ב-2012 באלבום "אנעים זמירות" של בריו חקשור, ב-2013 באלבום "ניגון ומזמור" של גד אלבז. ב-2015 באלבום צמאה 1 דואט של אברהם פריד ושולי רנד. ב-2019 הופיע השיר באלבום היו זמנים 2 של יעקב שוואקי.

השיר בוצע במהלך השנים גם על ידי האחים פורטנוי, אבי פיאמנטה, יוני שלמה, דניאל זמיר, מוטי שטיינמץ, מנדי ג'רופי, המדרגות בני פרידמן, עמיר בניון עם תזמורת ירושלים מזרח ומערב, שלמה כץ, נתן גושן, חנה רוט, מתי קובלר ואחרים. כמו כן, בשיר "מנורה" של חיים ישראל שחיבר ביחד עם הרב שמואל קמינצקי לכבוד הרבי מלובביץ', משולב הניגון כשיר רקע; וכן בשיר "אנעים זמירות" בדואט של חיים ישראל ושלומי שבת, משולבים קטעים מהניגון.

אליהו סורקין שר את הניגון לרב יוסף שלום אלישיב קודם פטירתו ונכדו של הרב העיד שסבו מאוד חיבב את הניגון.

## ראו גם
* ניגוני הרבי מחב"ד

## לקריאה נוספת
* יקותיאל יהודה גנזל, מעשה בניגון, המבשר קהילות, 751.

## קישורים חיצוניים

* הניגון מושר בהתוועדות כ' באב תשל"א אצל הרבי מנחם מנדל שניאורסון, ערוץ jem ביוטיוב
* קטע אודיו שהרבי מליובאוויטש שר את הניגון 
* זלמן וישצקי, הסיפור המדהים שמאחורי "אנעים זמירות" ■ בלוג אתר שטורעם, תשרי תשע"ו
* ילד הפלא ארי רייך שר אנעים זמירות

## ביאורים

## הערות שוליים

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
יחסי צ'ילה – קוריאה הצפונית

**יחסי צ'ילה–קוריאה הצפונית** הם יחסי החוץ בין הרפובליקה של צ'ילה לבין הרפובליקה הדמוקרטית העממית של קוריאה.

## היסטוריה
שתי המדינות כוננו יחסים דיפלומטיים ימים ספורים לאחר שנשיא צ'ילה סלבדור איינדה נכנס לתפקידו ב-16 בנובמבר 1970. בתחילת 1973, שר החוץ הצ'יליאני קלודומירו אלמיידה ביקר בפיונגיאנג, שם הביעו הרשויות המקומיות עניין בקניית נחושת מצ'ילה. באמצע אותה שנה נחתם הסכם חילופי תרבות. לאחר ההפיכה בצ'ילה בשנת 1973, ניתק המשטר הצבאי הצ'יליאני את היחסים עם צפון קוריאה. היחסים הדיפלומטיים חודשו ב-25 בספטמבר 1992, כאשר שר החוץ הצ'יליאני אנריקה סילבה סימה יחד עם עמיתו הצפון קוריאני קים יונג-נאם חתמו במהלך העצרת הכללית של האו"ם על פרוטוקול של הסכמה לחידוש היחסים.

לאחרונה הביעה ממשלת צ'ילה את דאגתה מפני שיגור הטילים הבליסטיים שביצעה צפון קוריאה בשנת 2017, אירועים שבגינם ביקשה ארצות הברית כי צ'ילה תנתק את קשריה הדו-צדדיים עם פיונגיאנג, בקשה שנדחתה על ידי שר החוץ הצ'יליאני ארלדו מוניוס, שהצהיר כי מערכת היחסים בין המדינות "רחוקה" וכי המדינה עומדת בסנקציות שהטיל האו"ם על האומה האסייתית.

## קשרי עסקים
בשנת 2015 הסתכם הסחר בין שתי המדינות בכ-27 מיליון דולר. המוצרים העיקריים שיוצאו על ידי צ'ילה היו עפרות נחושת, אוכמניות ופפטונים, ואילו המוצרים שיוצאו בעיקר על ידי צפון קוריאה למדינה הדרום אמריקאית היו מוצרי ברזל או פלדה. צ'ילה היא המדינה שקונה הכי הרבה מוצרים מצפון קוריאה מבין מדינות אמריקה הלטינית, יותר מאשר פרגוואי, ברזיל ומקסיקו.

## נציגויות דיפלומטיות
* שגרירות צ'ילה בסין מוסמכת גם עבור קוריאה הצפונית.
* שגרירות קוריאה הצפונית בברזיל מוסמכת גם עבור צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ